ናይ መርዓን ካልኦት ምድላዋትን ኣዳራሻት ዘመላኽዑ እንዳ 'ዲኮራት' እውን በቲ ክስተት ብተመሳሳሊ ካብ ስራሕ ወጻኢ ኮይኖም ከም ዘለዉ ይገልጹ። ወናኒት ፒስ ዲኮር ሰላማዊት ዓፈራ ኣብቲ ዓውዲ ንልዕሊ ዓሰርተ ዓመት ጸኒሓ እያ። ኣብዚ እዋን ግን መርዓን ካልኦት ምድላዋትን ስለ ዘየለዉ ስራሕ ጠጠው ከም ዝበለን ኣስታት 12 ሰራሕተኛታት ከም ዝነከየት ትገልጽ። "ብዙሕ ሰብ ናይ መርዓ ፕሮግራሙ ሰሪዙ እዩ። ስራሕ ዝበሃል የለን፡ ተጠቃሚ ስለ ዘየለ ድማ ስራሕ ደው ኢሉ እዩ" ትብል። ካብዚ ብዝብገስ ብዙሓት ሰባት ናብ ካሊእ ሞያ ይቕይሩ ከም ዘለዉ እትገልጽ ሰላማዊት "ብተደጋጋሚ ናብ መንግስቲ ከይድና ሓቲትና ነይርና፡፡ እቲ ሕማም ክሳብ ዘይጠፍአ እቲ ስራሕ ክጅመር ከም ዘይኽእል ነጊሮሙና" ትብል፡፡ ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ህዝብታት ዘዋሃሃደ መርዓ 50 ዝኾና ኣብቲ ዓውዲ ዘለዋ ደቂ ኣንስትዮ ተወዲበን ካሊእ ስራሕ ክሰርሓ ደቀቕትን ኣናእሽተይን ትካላት ንዝውድብ ኣካል ከም ዝሓተታን ዛጊድ ዝተውሃበን ምልሲ ከምዘየለን 'ውን ወሲኻ ትዛረብ። "እዚ ስራሕ ደው ካብ በለ፡ ብማሕበር ተወዲብና ደርሆ ምፍራይ ወይ ካሊእ ክንሰርሕ ሓግዙና ኢልና ናብ ደኣንት ኬድና፡ ኣዘራሪቦምና ነይሮም ክሳብ ሐዚ ግን ዝተትሓዘ ነገር የለን። ግን መንግስቲ ኣብዚ ስራሕ እዚ ጠመተ ገይሩ ክሕግዘና ተስፋ ንገብር" ኢላ፡፡ ብተወሳኺ ክራይ ገዛን መሃያ ኣርባዕተ ሰራሕተኛታትን ትኸፍል ከምዘላ እትገልጽ ሰላማዊት "ግብሪ 'ውን ሕዚ ኢና ክንከፍል፡ እንታይ ከምዝብሉና ኣይንፈልጥን" ብምባል ስግኣታ ትገልጽ፡፡ ወናኒት ርግኣት ዲኮር ርግኣት ሃብተጊዮርጊስ'ውን ብምኽንያት ኮሮናቫይረስ፡ ንዝተዋፈረትሉ ዓውዲ ስለ ዝጸልዎ ንቑጠባዊ ጸገም ከም ዝተቓልዑ ትዛረብ፡፡ "ይኹን እምበር በቲ ስራሕ ጽቡቕ ንመሓደር ነይርና፡፡ ኣብዚ ሕዚ ዘሎ ግዜ ግን ብምኽንያት ኮሮናቫይረስ ካብ ለካቲት ጀሚሩ ዝተዓጸወ፡ ዝተኸፈተ ነገር የለን። ኣብ ዕዳ ኢና ዘለና። ዋላ ጠሪዕና ኔርና ዝተውሃበና መፍትሒ የለን" ትብል። "እዚ ኣቑሑት ሒዝና ናበይ ንኸይድ?
